Tasnalɣa d tazrawt n talɣa n wawalen d wamek i bnan ama d ismawen ama d imyagen, d isem uddis, i d‐yekkan seg sin n wawalen : tussna / talɣa . DUBOIS (J.) yefka-d tabadut n tesnalɣa deg umawal n tesnilest‐ines, yenna-d : « Deg tjerrumt tamensayt, tasnalɣa d tazrawt n talɣa n wawalen, s tenmegla ɣer tezrawt n twuri neɣ taseddast. Deg tesnilest tattrart , awal n tesnalɣa ɣer-s sin n yinumak igejdanen : ‐ Tasnalɣa d aglam n yilugan isselḥayen taɣessa n daxel n wawalen (...) ‐ Tasnalɣa d aglam n yilugan n usemlil n wuddusen deg tefyirt (...) »2.